Ludger Schepers

**Ludger Schepers** (født 18. april 1953 i Oberhausen-Osterfeld i Vest-Tyskland) er katolsk hjelpebiskop i bispedømmet Essen.
## Liv og virke
### Bakgrunn
Etter *abitur* fra det matematiske og vitenskapelige Novalis gynmasium i Oberhausen, begynte Ludger Schepers på presteseminaret til bispedømmet Essen. Han studerte katolsk teologi og filosofi ved Ruhr-Universität Bochum og ved Albert-Ludwigs-Universität i Freiburg im Breisgau. Han ble ordinert til diakon 13. januar 1978.

### Prest
Den 2. mars 1979 ble  Schepers presteviet av biskop Franz Hengsbach i *St. Joseph* i Essen-Steele-Horst.

Ludger Schepers arbeidet som kapellan i sognene *St. Bonifatius* i Essen-Huttrop og *Herz Jesu* i Duisburg-Neumühl fra 1979 til 1986. Fra 1986 til 1990 var han byungdomsprest i Oberhausen og kapellan i *St. Antonius menighet* i Oberhausen-Alstaden. I august 1990 ble Schepers sogneprest i menigheten *St. Judas Thaddäus* i Duisburg-Buchholz, som senere ble slått sammen med menighetene *St. Nicholas* og *Den hellige ånd*. I 1994 tok Ludger Schepers  lisensiat i kanonisk rett ved Universitetet i Münster, og i 1995 ble han bispedømmedommer. I 1999 ble han utnevnt til medlem av presterådet og kirkeskatterådet i bispedømmet Essen. I 2002 ble Schepers dekan for Dekanatet Duisburg-Süd. Etter at menighetene i bispedømmet Essen ble omstrukturert, ble han i 2006 den første pastor i den nystiftede store prestegjeldet *St. Judas Thaddäus*, for området til det tidligere Duisburg-Süd-dekanatet.

### Hjelpebiskop i Essen
Den 27. juni 2008 utnevnte pave Benedikt XVI ham til hjelpebiskop i bispedømmet Essen og titulærbiskop av *Neapolis in Proconsulari*. Han ble ordinert til biskop av biskop Felix Genn den 19. september 2008 i Essens katedral; medkonsekratorer var Essen-hjelpebiskopene Franz Grave og Franz Vorrath. Samme dag utnevnte Felix Genn ham til biskoppelig vikar for universelle kirkelige og sosiale oppgaver, etter at han allerede hadde utnevnt ham til kannik ved Essens katedral den 5. september 2008.

I Den tyske bispekonferanse ble han medlem av Pastoralkommisjonen, Verdenskirkekommisjonen, underkommisjonen «Kvinner i kirke og samfunn» under pastoralkommisjonen (III) og underkommisjonen for misjonsspørsmål (spesielt MISSIO) , som han ble formann for. I mars 2024 ble han Dentyske bispekonferanses første *Beauftragte für queeres Pastoral*.

## Skrifter
* *Uzruna «Patiesība un piedošana»*. I: Ieva Zepa (red.): *Bīskaps Boļeslavs Sloskāns – gaisma šodienas pasaulei*. Dardedze hologrāfija, Riga 2020, ISBN 978-9934-23-155-1, s. 25–27 (geistliche Würdigung des Lebens- und Glaubenszeugnisses von Bischof Boļeslavs Sloskāns, latvisk).

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Biskop  Michael Keller (1896-1961) *1947
* Biskop Heinrich Tenhumberg (1915-1979) *1958
* Biskop Reinhard Lettmann (1933-2013) *1973
* Biskop Hermann Josef Spital (1925-2007) *1980
* Biskop Felix Genn (1950-) *1999
* Biskop *Ludger Schepers* (1953- ) *2008

## Referanser